《重和四首 其二》
宋代·冯山

郡筵潇洒宴清流，疏懒相从伴奂游。但喜狂歌犹应节，不知衰发已伤秋。

多情共把金英看，厚赠惭无玉案酬。未去且为诗酒会，萧萧休咏白蘋洲。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。